મકર રાશિના જતાકોનું લગ્નજીવન અંદાજે ૨૪માં વર્ષે શરુ થતું હોય છે. સપ્તમ ભાવનો માલિક ચંદ્ર છે અને તે મકર રાશિના સ્વામી શનિનો શત્રુ ગ્રહ છે. આ રાશિના જાતકો પોતાના જીવનસાથીની ખુશી માટે પોતાની ખુશીઓ પર બ્રેક પણ મારી શકે છે. અર્થાત આ રાશિના જાતકો પોતાના જીવનસાથી માટે નાનોમોટો ત્યાગ પણ કરી શકે છે. લગ્નજીવન શરૂઆતી તકલીફ અને મતમતાંતરમાંથી પસાર થાય છે, પરંતુ તેઓ આગળ ચાલતાં એકબીજાના પૂરક બને છે, મકર રાશિના જાતક પાસે જે નથી તે તેને તેનો જીવનસાથી આપી શકે છે. મકર રાશિના જાતકોએ લગ્નજીવન બાબતે નરમદિલ રહીને મનમેળ કરવો જોઈએ, જે તેમના લગ્નજીવનને ચોક્કસ સફળ બનાવશે.